
Projekta Nr. LIFE18 IPE/LV/000014 (LIFE GOODWATER IP)
Pasūtītāja līgumu reģ. Nr. 2-10.2-2024-139


UZŅĒMUMA LĪGUMS
par valsts nozīmes ūdensnotekas atjaunošanas būvdarbiem

Rīgā				                                                              datums skatāms laika zīmogā

Valsts sabiedrība ar ierobežotu atbildību “Zemkopības ministrijas nekustamie īpašumi”, reģistrācijas Nr. 40003338357, tās pilnvarotā pārstāvja valdes locekļa Māra Muižnieka personā, kurš darbojas pamatojoties uz 2022. gada 2. septembrī Rīgas apgabaltiesas zvērinātas notāres Māras Krasovskas izsniegtu pilnvaru, reģistra Nr. 4816, turpmāk – Pasūtītājs, no vienas puses, un
[bookmark: _Hlk157035379]Sabiedrība ar ierobežotu atbildību “LIMBAŽU MELIO”, reģistrācijas Nr. 44103005267, tās valdes locekļa Kaspara Hohberga personā, kurš darbojas pamatojoties uz sabiedrības statūtiem, turpmāk – Būvdarbu veicējs, no otras puses, abi kopā turpmāk – Puses, vai katrs atsevišķi – Puse,
[bookmark: _Hlk158363291]ievērojot, ka atklāts konkurss tiek organizēts, lai īstenotu Eiropas Savienības LIFE programmas Integrētā projekta “Latvijas upju baseinu apsaimniekošanas plānu ieviešana laba virszemes ūdens stāvokļa sasniegšanai” projektu Nr. LIFE18 IPE/LV/000014 (LIFE GOODWATER IP), turpmāk – projekts,
ievērojot atklāta konkursa “Valsts nozīmes ūdensnotekas Aģe, meliorācijas kadastra Nr. 534:01, pik. 292/00-390/70, pik. 436/00-439/00, atjaunošana hidromorfoloģisko pārveidojumu ietekmes mazināšanai Vidrižu pagastā, Limbažu novadā, un Lēdurgas pagastā, Siguldas novadā” (atklāta konkursa identifikācijas Nr. ZMNĪ 2024/8 LIFE GOODWATER IP), turpmāk – Iepirkums, nolikumu un Iepirkuma rezultātu (Iepirkuma komisijas 2024. gada 12. aprīļa lēmums, piedāvājumu vērtēšanas sēdes protokols Nr. 3), un Būvdarbu veicēja iesniegto piedāvājumu, vienojas un noslēdz šāda satura līgumu, turpmāk – Līgums:

1. Līguma priekšmets

Pasūtītājs uzdod, bet Būvdarbu veicējs apņemas veikt valsts nozīmes ūdensnotekas Aģe, meliorācijas kadastra Nr. 534:01, pik. 292/00-390/70, pik. 436/00-439/00, Vidrižu pagastā, Limbažu novadā, un Lēdurgas pagastā, Siguldas novadā, turpmāk – Objekts, atjaunošanas būvdarbus hidromorfoloģisko pārveidojumu ietekmes mazināšanai, turpmāk – Būvdarbi.

2. Līguma saistību izpildes un Būvdarbu garantijas saistību nodrošinājums

2.1. Būvdarbu veicējs 5 (piecu) darbdienu laikā no Līguma noslēgšanas dienas iesniedz Pasūtītājam Līguma saistību izpildes nodrošinājumu, turpmāk – Līguma saistību izpildes nodrošinājums, 5% (piecu procentu) apmērā no Būvdarbu līgumcenas bez pievienotās vērtības nodokļa, turpmāk – PVN. Līguma saistību izpildes nodrošinājumam ir jābūt par 1 (vienu) mēnesi garākam par plānoto Būvdarbu izpildes termiņu saskaņā ar Līguma 4.4. punktā noteikto. Ja Būvdarbu veicējs neiesniedz Līguma saistību izpildes nodrošinājumu, ievērojot šajā punktā noteikto kārtību, Līgums zaudē spēku.
[bookmark: _Hlk158908231]2.2.	Būvdarbu veicējs, ievērojot Līguma 3.3. punktā noteikto kārtību, iesniedz Pasūtītājam garantijas saistību nodrošinājumu, turpmāk – Garantijas saistību nodrošinājums, 5% (piecu procentu) apmērā no Būvdarbu līgumcenas bez PVN. Garantijas saistību nodrošinājumam ir jābūt spēkā visā Būvdarbu garantijas laikā saskaņā ar Līguma 4.21. punktā noteikto, turpmāk – Garantijas laiks. Ja Būvdarbu veicējs ir piedāvājis Būvdarbu Garantijas laiku garāku kā 24 (divdesmit četri) mēneši, Garantijas saistību nodrošinājumu samazina Garantijas laika trešā gada pirmajā mēnesī uz atlikušo tā daļu, nosakot to 2% (divu procentu) apmērā no Būvdarbu līgumcenas bez PVN, ja Būvdarbu Garantijas laika pirmajos divos gados nav konstatēti Būvdarbu defekti vai Būvdarbu veicējs un Pasūtītājs ir vienojušies par pieteikto Būvdarbu defektu novēršanas termiņu.
2.3. 	Ja Būvdarbu veicējs neiesniedz Garantijas saistību nodrošinājumu, ievērojot Līguma 2.2. punktā noteikto kārtību, Pasūtītājs ir tiesīgs atlikt galīgo norēķinu saskaņā ar Līguma 3.6. punktā noteikto. Šajā punktā minētais neierobežo Pasūtītāja tiesības aprēķināt līgumsodu saskaņā ar Līguma 7. sadaļas nosacījumiem.
2.4.	Būvdarbu veicējs ir tiesīgs iesniegt Līguma saistību izpildes nodrošinājumu un Garantijas saistību nodrošinājumu, turpmāk kopā – Nodrošinājums, kā bankas garantiju, ko ir izsniegusi Eiropas Savienībā vai Eiropas Ekonomikas zonas dalībvalstī reģistrēta kredītiestāde, tās filiāle vai ārvalsts kredītiestādes filiāle, vai garantijas apdrošināšanas līgumu (polisi), kas noslēgts ar apdrošināšanas sabiedrību, kam saskaņā ar Apdrošināšanas un pārapdrošināšanas likumu ir reģistrētas tiesības veikt apdrošināšanu Latvijas Republikā.
2.5. 	Ja Būvdarbu veicējs kā Nodrošinājumu iesniedz garantijas apdrošināšanas līgumu (polisi), tad tam ir jāatbilst pirmā pieprasījuma garantijas apdrošināšanas līguma prasībām. Pasūtītājam ir tiesības atteikties pieņemt garantijas apdrošināšanas līgumu, ja tas neatbilst pirmā pieprasījuma garantijas apdrošināšanas līguma prasībām. Garantijas apdrošināšanas līgums jāiesniedz kopā ar apdrošināšanas prēmiju samaksu apliecinošu dokumentu.
[bookmark: _Hlk127856000]2.6.	Nodrošinājuma devējs Nodrošinājuma nosacījumos garantē, ka neatsaucami un bez nosacījumiem:
2.6.1. Nodrošinājuma summa tiks samaksāta 5 (piecu) darbdienu laikā uz Pasūtītāja norādīto kontu pēc Pasūtītāja pirmā pieprasījuma saņemšanas. Būvdarbu veicēja vai finanšu institūcijas izvirzītās pretenzijas, kā arī nekādi citi faktori, nevar būt par iemeslu maksājuma aizkavēšanai;
2.6.2. Nodrošinājums būs spēkā arī gadījumā, ja Būvdarbu veicējam tiks pasludināta maksātnespēja vai Būvdarbu veicējs tiks likvidēts;
2.6.3. Nodrošinājums nav atsaucams, prasība veikt samaksu nav apstrīdama.
2.7.	Nodrošinājums (vai tā daļa) var tikt pieprasīts, lai segtu Pasūtītāja prasījumus (zaudējumi, kas Būvdarbu veicējam ir jāatlīdzina saskaņā ar Līguma nosacījumiem, līgumsods) pret Būvdarbu veicēju, kas rodas gan Līguma darbības laikā, gan Līguma pirmstermiņa izbeigšanas gadījumā, gan Garantijas laikā.
2.8.	Par katru kompensācijas pieprasījumu (Nodrošinājuma vai tā daļas izmantošanu) Pasūtītājs nosūta rakstisku paziņojumu Būvdarbu veicējam, vienlaikus pievienojot prasību par Nodrošinājuma atjaunošanu Līguma 2.1. un 2.2. punktā noteiktajā apmērā, ko Būvdarbu veicējs apņemas izpildīt ne vēlāk kā 5 (piecu) darbdienu laikā.

3. Būvdarbu līgumcena un norēķinu kārtība

3.1. Kopējā summa par Līguma izpildi ir noteikta 212273,74 EUR bez PVN un PVN 21% 0,00 EUR (saskaņā ar likuma “Pievienotās vērtības nodokļa likums” 142. pantu), kopā 212273,74 EUR (divi simti divpadsmit tūkstoši divi simti septiņdesmit trīs euro un 74 centi), turpmāk – Būvdarbu līgumcena. Būvdarbu līgumcena ietver ar Līguma izpildi saistītās un tāmē (Līguma 1. pielikums) norādītās izmaksas un izdevumus.
3.2. [bookmark: _Hlk158725478]Norēķinu par iepriekšējā mēnesī izpildītajiem Būvdarbiem Pasūtītājs veic 10  (desmit) darbdienu laikā pēc Būvdarbu izpildes akta par iepriekšējā mēneša laikā izpildīto Būvdarbu apjomu un izmaksām, turpmāk – Akts (Līguma 2. pielikums), parakstīšanas, ievērojot Līguma 4.5. punktā noteikto, un Būvdarbu veicēja izrakstītā rēķina saņemšanas. Ja finansējumu un tā izmantošanu un apguvi nepieciešams saskaņot ar normatīvajos aktos noteiktajām uzraudzības iestādēm, izpildīto Būvdarbu apmaksas termiņš var tikt pagarināts līdz 60 (sešdesmit) kalendāra dienām.
3.3. Galīgo norēķinu par visiem Būvdarbiem, tai skaitā par faktiski izpildītajiem Būvdarbiem pēdējā mēnesī, Pasūtītājs veic 30 (trīsdesmit) kalendāra dienu laikā pēc:
[bookmark: _Hlk128577046]3.3.1. būvvaldes akta par Objekta pieņemšanu ekspluatācijā apstiprināšanas;
3.3.2. Objekta nodošanas un pieņemšanas akta (Līguma 4. pielikums), kas apliecina Līgumā noteikto Būvdarbu izpildi un visu Būvdarbu pieņemšanu no Pasūtītāja puses, iesniegšanas un Pušu abpusējās parakstīšanas dienas;
3.3.3. Būvdarbu veicēja izrakstītā rēķina, kam pievienots Garantijas saistību nodrošinājums, kas noformēts ievērojot Līguma 2.2., 2.5. un 2.6. punktā noteikto, saņemšanas, izņemot gadījumu, ja normatīvajos aktos par attiecīgā ārvalstu finanšu instrumenta īstenošanu ir noteikta atšķirīga samaksas kārtība par izpildītajiem būvdarbiem.
[bookmark: _Hlk157116876]3.4.	Būvdarbu veicējs iesniedz Pasūtītājam rēķinu:
[bookmark: _Hlk158380886]3.4.1. par Aktā ietverto Būvdarbu pieņemšanu – ne vēlāk kā 20 (divdesmit) darbdienu laikā no Akta abpusējās parakstīšanas vai Būvdarbu pieņemšanas dienas Līguma 4.10. un 4.15. punktā minētajā gadījumā;
3.4.2. par visiem izpildītajiem Būvdarbiem (galīgais norēķins), tai skaitā par faktiski izpildītajiem Būvdarbiem pēdējā mēnesī, – 20 (divdesmit) darbdienu laikā no Objekta nodošanas un pieņemšanas akta (Līguma 4. pielikums) abpusējās parakstīšanas dienas.
3.5.	Ja rēķins tiek sagatavots elektroniski, Būvdarbu veicējs to nosūta no e-pasta adreses: ____ uz Pasūtītāja e-pasta adresi: ____. Būvdarbu veicējs apliecina, ka elektroniskais rēķins tiks sagatavots un iesniegts atbilstoši normatīvajiem aktiem par elektronisko dokumentu sagatavošanu. Rēķins tiek izrakstīts, ievērojot Latvijas Republikas normatīvajos aktos noteiktās prasības. Būvdarbu veicējam rēķinā obligāti jānorāda ES fondu projekta numurs, Objekts, Līguma datums un numurs.
3.6.	Pasūtītājs ir tiesīgs atlikt norēķinu, ja:
3.6.1.	Būvdarbu veicējs rēķinā nav norādījis Līguma 3.5. punktā noteikto informāciju – līdz trūkumu novēršanai;
3.6.2.	Pasūtītājam savlaicīgi netiek piešķirts paredzētais finansējums. Minētais apstāklis uzskatāms par nepārvaramo varu Līguma 7.9. punkta izpratnē;
3.6.3.	Būvdarbu veicējs nav ievērojis Līguma 2.2., 2.5. un 2.6. punktā noteikto.
3.7.	Norēķina atlikšanas gadījumā, ievērojot Līguma 3.6. punktā noteikto, Pasūtītājam ir pienākums rakstiski paziņot Būvdarbu veicējam par norēķina atlikšanas iemesliem. Šajā punktā minētais ierobežo Būvdarbu veicēja tiesības aprēķināt līgumsodu par Līgumā noteiktā maksājuma samaksas termiņa kavējumu saskaņā ar Līguma 7.4. punktā noteikto.
3.8.	Ja Līgumu izbeidz pirms termiņa, Puses veic galējo norēķinu par faktiski izpildītajiem un Pasūtītāja pieņemtajiem Būvdarbiem 10 (desmit) darbdienu laikā no dienas, kad Puses ir parakstījušas aktu par faktiski izpildītajiem Būvdarbiem, ja Būvdarbu veicējs ir iesniedzis Līguma nosacījumiem un šajā punktā minētajam aktam atbilstošu rēķinu un sakārtotu Objekta būvniecības lietu būvniecības informācijas sistēmā, turpmāk – BIS, un saskaņā ar Ministru kabineta 2014. gada 16. septembra noteikumiem Nr. 550 “Hidrotehnisko un meliorācijas būvju būvnoteikumi” sagatavotus noteiktos dokumentus, kas nepieciešami, lai Objektu nodotu ekspluatācijā. Ja Pušu starpā līdz Līguma izbeigšanas dienai pastāv strīds par faktiski izpildītajiem Būvdarbiem (tai skaitā to apjomiem), šajā punktā minētajā aktā iekļauj tikai tos faktiski izpildītos Būvdarbus, par kuru izpildi Pusēm nav domstarpību. Puses strīdu risina Līguma 4.8., 4.9., 4.10. vai 4.15. punktā noteiktajā kārtībā.

4. Būvdarbu izpildes termiņš, nodošanas-pieņemšanas kārtība un garantija

[bookmark: _Hlk95386774]4.1.	Būvdarbu veicējs 10 (desmit) darbdienu laikā no Līguma noslēgšanas dienas iesniedz BIS vai būvvaldē Būvdarbu uzsākšanas nosacījumu izpildei noteiktos dokumentus un informāciju, kas attiecināmi uz Būvdarbu veicēju. 
4.2.	Būvdarbu veicējs Būvdarbus drīkst uzsākt ne ātrāk kā pēc būvvaldes atzīmes būvatļaujā par Būvdarbu uzsākšanas nosacījumu izpildi. 
4.3.	Būvdarbu veicējs Būvdarbus veic saskaņā ar Būvdarbu izpildes grafikā (Līguma 3. pielikums) noteikto.
4.4.	Būvdarbu veicējs apņemas Būvdarbus izpildīt līdz 2024. gada 30. novembrim, turpmāk – Būvdarbu izpildes termiņš.
4.5.	Būvdarbu veicējs līdz katra mēneša 5. (piektajam) datumam iesniedz Pasūtītājam Aktu par iepriekšējā mēneša laikā izpildīto Būvdarbu apjomu un izmaksām, iepriekš saskaņojot Aktu ar Pasūtītāja pieaicināto būvuzraugu.
4.6.	Ja Akts tiek sagatavots elektroniski un tiek parakstīts ar drošu elektronisko parakstu, Būvdarbu veicējs to nosūta uz Pasūtītāja e-pasta adresi: ____.
4.7.	Pasūtītājs Būvdarbus pieņem un Aktu paraksta 20 (divdesmit) darbdienu laikā no Akta saņemšanas dienas vai rīkojas Līguma 4.8. punktā noteiktajā kārtībā. Pušu parakstītais Akts kļūst par Līguma pielikumu un tā neatņemamu sastāvdaļu.
4.8.	Ja Pasūtītājs nepieņem Būvdarbus, tas iesniedz Būvdarbu veicējam pretenziju, turpmāk – Pretenzija, norādot ar Līguma nosacījumiem pamatotas nepilnības, turpmāk – Neatbilstība, kuru dēļ Pasūtītājs nevar parakstīt Aktu, ja nepilnības nav saistītas ar Būvdarbu kvalitāti vai ar atbildīgo būvuzraugu saskaņotu defektu aktu, turpmāk – Defektu akts. Ja Būvdarbu veicējs nepiekrīt Pasūtītāja norādītajiem defektiem vai iebildumiem par faktiski izpildīto Būvdarbu apjomiem, Būvdarbu veicējs 10 (desmit) darbdienu laikā no Defektu akta saņemšanas dienas iesniedz Pasūtītājam atbildīgā būvdarbu vadītāja parakstītus rakstiskus iebildumus pret Defektu aktā norādītajām nepilnībām.
4.9.	Ja Pasūtītājs nepiekrīt atbildīgā būvdarbu vadītāja iebildumiem attiecībā uz Defektu aktā iekļautajiem izpildīto Būvdarbu apjomiem vai defektiem būves konstrukcijās, tam ir pienākums pasūtīt būves ekspertīzi par veikto Būvdarbu kvalitāti. Ekspertīzes uzdevums ir novērtēt faktiski izpildīto Būvdarbu apjomu, atbilstību būvprojektēšanas dokumentācijai, atbilstošo būvizstrādājumu un tiem atbilstošās iestrādes tehnoloģijas piemērošanu. 
4.10.	Ja būves ekspertīze vai inženierkonsultanta lēmums neapstiprina Pasūtītāja Defektu aktā norādīto vai veikto Būvdarbu neatbilstību normatīvo aktu un Pasūtītāja prasībām, uzskatāms, ka Pasūtītājs Būvdarbus ir pieņēmis ekspertīzes slēdziena vai inženierkonsultanta lēmuma iesniegšanas dienā un Akta parakstīšana nav nepieciešama.
[bookmark: _Hlk157117629]4.11.	Ja Būvdarbu veicējs piekrīt Defektu aktā Pasūtītāja norādītajām nepilnībām vai ekspertīze vai inženierkonsultanta lēmums apstiprina Defektu aktā Pasūtītāja norādītās nepilnības vai veikto Būvdarbu neatbilstību normatīvo aktu un Pasūtītāja prasībām, Būvdarbu veicējs un Pasūtītājs vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo darbu apjomu un specifiku, kā arī būvizstrādājumu piegādes termiņus. Ja Puses nevar vienoties, termiņu defektu novēršanai nosaka būvuzraugs. 
4.12.	Ja būves ekspertīze vai inženierkonsultanta lēmums apstiprina Pasūtītāja norādītos defektus, Būvdarbu veicējs sedz ar būves ekspertīzi vai inženierkonsultanta lēmuma pieņemšanu saistītos izdevumus.
4.13.	Ja defekti ir konstatēti daļā Būvdarbu, tad Pasūtītājs pieņem tos Būvdarbus, kuru izpildē defekti nav konstatēti. Pēc defektu novēršanas izpildītos Būvdarbus ietver nākamā mēneša Aktā.
4.14.	Akta parakstīšana neatņem Pasūtītājam tiesības Līguma spēkā esības laikā, kā arī Garantijas laikā, izteikt pretenzijas par izpildīto Būvdarbu defektiem, trūkumiem un Neatbilstībām, un Būvdarbu veicējam ir pienākums novērst Defektu aktā norādītos vai Garantijas laikā pieteiktos Būvdarbu defektus, trūkumus un Neatbilstības par saviem līdzekļiem. 
4.15.	Ja Pasūtītājs neparaksta Aktu Līguma 4.7. punktā minētajos termiņos, kā arī neiesniedz Būvdarbu veicējam Pretenziju vai ar atbildīgo būvuzraugu saskaņotu Defektu aktu, uzskatāms, ka Pasūtītājs izpildītos Būvdarbus ir pieņēmis Līguma 4.7. punktā minētā termiņa pēdējā dienā.
4.16.	Akta parakstīšana neatbrīvo Būvdarbu veicēju no atbildības par slēptiem, Akta parakstīšanas laikā nekonstatētiem Būvdarbu defektiem, trūkumiem vai pārējām neatbilstībām Līguma nosacījumiem, kā arī neatbrīvo Būvdarbu veicēju no pienākuma veikt Līgumā noteikto saistību izpildi, kas uz Akta parakstīšanas dienu vēl nav pilnībā izpildītas. 
4.17.	Būvdarbu veicējs nodod Pasūtītājam visus izpildītos Būvdarbus šādā kārtībā:
4.17.1. iesniedz Aktu par pēdējā mēnesī izpildītajiem Būvdarbiem;
4.17.2. paziņo Pasūtītājam par Objekta gatavību ekspluatācijai, pēc tam, kad BIS ir apstiprinājis apliecinājumu par Objekta gatavību ekspluatācijai. Objekts ir uzskatāms par pieņemtu ekspluatācijā ar būvvaldes akta par būves pieņemšanu ekspluatācijā apstiprināšanu.
4.18.	Ierosinot Objekta pieņemšanu ekspluatācijā, Būvdarbu veicējs iesniedz BIS Ministru kabineta 2014. gada 16. septembra noteikumos Nr. 550 “Hidrotehnisko un meliorācijas būvju būvnoteikumi” noteiktos dokumentus.
4.19.	Būvdarbu veicējs pēc Objekta pieņemšanas ekspluatācijā iesniedz Pasūtītājam Objekta nodošanas un pieņemšanas aktu (Līguma 4. pielikums):
4.19.1. aktā norāda akta par būves pieņemšanu ekspluatācijā datumu un numuru, atzīmes par Būvdarbu pabeigšanu datumu vai izziņas par būves neesību datumu un numuru;
4.19.2. aktam pievieno Būvdarbu izpilddokumentāciju, tai skaitā iebūvēto būvizstrādājumu atbilstību apliecinošo dokumentāciju, segto darbu aktus, nozīmīgo konstrukciju pieņemšanas aktus, pārbaužu aktus, testēšanas protokolus, instruktāžas protokolus, kā arī citu līgumā paredzēto dokumentāciju, ja tā nav iesniegta Pasūtītājam iepriekš vai nav augšupielādēta BIS attiecīgās būvniecības lietā.
4.20.	Pasūtītājs Būvdarbu veicēja iesniegto Objekta nodošanas un pieņemšanas aktu (Līguma 4. pielikums) paraksta 10 (desmit) darbdienu laikā no tā saņemšanas dienas.
4.21. 	Būvdarbu Garantijas laiks ir 60 (sešdesmit) mēneši.
4.22.	Ja Garantijas laikā Pasūtītājs konstatē defektu, trūkumu vai kādu neatbilstību Līguma nosacījumiem, Pasūtītājs par to sagatavo aktu, nepieciešamības gadījumā pieaicinot Būvdarbu veicēju vai kompetentās trešās personas (institūcijas).
4.23.	Ja tiek konstatēts, ka defekts, trūkums vai neatbilstība ir attiecināma uz Līgumā noteikto garantiju, turpmāk – Garantijas darbi, Pasūtītājs nosūta rakstisku paziņojumu Būvdarbu veicējam. Pēc šāda paziņojuma saņemšanas Puses 10 (desmit) darbdienu laikā vienojas par Garantijas darbu izpildes kārtību, parakstot atsevišķu protokolu. Šajā gadījumā Būvdarbu veicējam ir pienākums par saviem līdzekļiem veikt visus Garantijas darbus (tas ir novērst defektus, trūkumus vai neatbilstību Līguma nosacījumiem), ievērojot protokola nosacījumus.
4.24.	Ja Būvdarbu veicējs, pēc paziņojuma saņemšanas, noteiktajā laikā nav vienojies ar Pasūtītāju par Garantijas darbu izpildi vai arī nav veicis Garantijas darbus noteiktajā termiņā, Pasūtītājs ir tiesīgs, rakstiski paziņojot par to Būvdarbu veicējam, veikt Garantijas darbus patstāvīgi vai pieaicinot trešās personas. Šajā gadījumā Būvdarbu veicējs atlīdzina Pasūtītājam visus radušos izdevumus, samaksu veicot 10 (desmit) darbdienu laikā pēc atbilstoša pieprasījuma (rēķina) no Pasūtītāja saņemšanas. Ja samaksa netiek veikta noteiktajā termiņā vai apmērā, Pasūtītājs ir tiesīgs izmantot Garantijas saistību nodrošinājumu. Šajā punktā minētais neierobežo Pasūtītāja tiesības aprēķināt līgumsodu saskaņā ar Līguma 7.2.4. un/vai 7.2.5. apakšpunktā noteikto.

5. Būvdarbu veicēja pienākumi un tiesības

5.1.	Būvdarbu veicējs apņemas:
5.1.1.	10 (desmit) darbdienu laikā no Līguma noslēgšanas dienas iesniegt Pasūtītājam darba aizsardzības plānu, atbilstoši Ministru kabineta 2003. gada 25. februāra noteikumiem Nr. 92 “Darba aizsardzības prasības, veicot būvdarbus”;
5.1.2.	10 (desmit) darbdienu laikā no Līguma noslēgšanas dienas iesniegt Pasūtītājam apliecinājumu, ka Būvdarbu veicēja piedāvātais būvspeciālists, kurš izglītību un profesionālo kvalifikāciju ieguvis ārvalstīs, atbilstoši normatīvajos aktos noteiktajam, ir iesniedzis atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētajā profesijā. Būvdarbu veicējam ir pienākums 3 (trīs) darbdienu laikā informēt Pasūtītāju par atzīšanas institūcijas pieņemto lēmumu. Ja iepriekš minētā institūcija, izvērtējot deklarācijā sniegto informāciju, konstatēs, ka konkrētais būvspeciālists nav tiesīgs veikt īslaicīgu būvniecības profesionālo pakalpojumu sniegšanu, Būvdarbu veicējam būvspeciālists ir jānomaina, ņemot vērā Publisko iepirkumu likuma 62. panta regulējumu, 5 (piecu) darbdienu laikā no atļaujas neizsniegšanas brīža. Pasūtītājam lēmums par būvspeciālista nomaiņu ir jāpieņem 5 (piecu) darbdienu laikā. Ja atļauja netiek izsniegta atkārtoti, Līgums tiek izbeigts;
5.1.3.	Būvdarbus veikt saskaņā ar Latvijas Republikas spēkā esošajiem normatīvajiem aktiem, kas reglamentē būvniecību un būvju ekspluatāciju, tajā skaitā Ministru kabineta 2014. gada 16. septembra noteikumiem Nr. 550 “Hidrotehnisko un meliorācijas būvju būvnoteikumi”, Zemkopības ministrijas 2009. gada 7. aprīļa rīkojumu Nr. 65 apstiprinātajiem uzņēmumu tehniskajiem noteikumiem un Ministru kabineta 2003. gada 25. februāra noteikumiem Nr. 92 “Darba aizsardzības prasības, veicot būvdarbus”, būvprojektu, Līguma nosacījumiem un Pasūtītāja norādījumiem;
5.1.4. Būvdarbu organizēšanā un Būvdarbu izpildes laikā ievērot darba aizsardzības un darba drošības noteikumus, ugunsdrošības, vides piesārņojuma samazināšanas un dabas resursu aizsardzības noteikumus, kā arī citus normatīvos aktus, kas regulē Būvdarbu veikšanu;
5.1.5.	Būvdarbus organizēt un veikt atbilstoši būvprojektam un būvatļaujas nosacījumiem, kā arī ievērojot normatīvajos aktos noteiktos ierobežojumus un prasības, lai netiktu nodarīts kaitējums videi, vai tas būtu pēc iespējas mazāks un resursu patēriņš būtu ekonomiski un sociāli pamatots;
5.1.6.	Būvdarbus veikt ar saviem darba rīkiem, instrumentiem, mehānismiem, tehniku, transportu, materiāliem un darbaspēku (personālu), ievērojot Līguma nosacījumus;
5.1.7.	nekavējoties rakstiski paziņot Pasūtītājam par visiem no Būvdarbu veicēja neatkarīgiem apstākļiem, kas Būvdarbu veicējam varētu traucēt Līguma izpildi;
5.1.8.	savlaicīgi sagatavot un iesniegt Pasūtītājam ar Līguma izpildi saistītu dokumentāciju, kā arī nekavējoties sniegt rakstiskus paskaidrojumus jautājumos, kas saistīti ar Līguma izpildi;
5.1.9.	Līguma darbības laikā uzturēt kārtībā Objektu un pirms būvvaldes akta par būves (Objekta) pieņemšanu ekspluatācijā apstiprināšanas vai Līguma pirmstermiņa izbeigšanas gadījumā ar saviem spēkiem un līdzekļiem attīrīt Objektu no savām mantām (darba rīkiem, instrumentiem, mehānismiem, tehnikas, transporta un materiāliem);
5.1.10.	ne vēlāk kā 3 (trīs) darbdienu laikā rakstiski paziņot Pasūtītājam par izmaiņām Būvdarbu veicēja valdes sastāvā, Līgumā norādīto rekvizītu maiņu, Būvdarbu veicēja reorganizāciju, likvidācijas vai maksātnespējas procesa uzsākšanu. Ja Būvdarbu veicējs par rekvizītu maiņu nav paziņojis Pasūtītājam vai nav to izdarījis savlaicīgi, tad Pasūtītāja paziņojumi uzskatāmi par saņemtiem.
5.2.	Būvdarbu veicējam ir aizliegts Līgumā noteiktās tiesības un saistības nodot apakšuzņēmējam, kas nav uzrādīts Iepirkumam iesniegtajā piedāvājumā vai rakstiski saskaņots ar Pasūtītāju. Būvdarbu veicējs atbild par apakšuzņēmēja veiktajiem darbiem un to kvalitāti.
5.3.	Būvdarbu veicējs nav tiesīgs bez saskaņošanas ar Pasūtītāju veikt Līguma izpildē iesaistītā personāla un/vai apakšuzņēmēju nomaiņu un piesaistīt papildu apakšuzņēmējus Līguma izpildē.
5.4.	Būvdarbu veicēja personāla un apakšuzņēmēju nomaiņa un jauna apakšuzņēmēja piesaistīšana tiek veikta, ievērojot Publisko iepirkumu likuma 62. pantā noteikto. Līgumos ar apakšuzņēmējiem iekļaut noteikumus izpildīto Būvdarbu pieņemšanai, kas atbilst šajā punktā un Līguma 4.8., 4.11. un 4.14. punktā iekļautajam regulējumam, izņemot prasību veikt būves ekspertīzi, kā arī nodrošināt laicīgu samaksas veikšanu visiem Līguma izpildē iesaistītajiem apakšuzņēmējiem par faktiski izpildītajiem un no Pasūtītāja puses apmaksātajiem Būvdarbiem 60 (sešdesmit) kalendāra dienu laikā pēc veikto Būvdarbu izpildes un apakšuzņēmēja rēķina saņemšanas par attiecīgo Būvdarbu veikšanu. Pasūtītājam nav pienākuma kontrolēt ar apakšuzņēmēju noslēgtā būvdarbu līguma atbilstību šā punkta prasībām.
5.5.	Būvdarbu veicējs nodrošina zaudējumu atlīdzību, ja Iepirkumā tiek konstatēti konkurences tiesību pārkāpumi, kā rezultātā Pasūtītājam rodas zaudējumi, ievērojot Konkurences likuma 21. pantā noteikto. Ja pārkāpums izpaužas kā karteļa vienošanās, kā rezultātā ietekmēta Eiropas Savienības vai citu struktūrfondu apgūšana, tiek prezumēts, ka pārkāpums radījis kaitējumu un tā rezultātā cena paaugstināta par 10% (desmit procentiem), ja vien netiek pierādīts pretēji.
5.6.	Ja Būvdarbu veikšanas laikā atbildīgās institūcijas konstatē pārkāpumus Būvdarbu izpildē vai Būvdarbu veicējs ir radījis zaudējumus trešajām personām un/vai Pasūtītājam, Būvdarbu veicējam ir pienākums segt zaudējumus 5 (piecu) darbdienu laikā vai nekavējoties novērst pārkāpumus par saviem līdzekļiem.
5.7.	Būvdarbu veicējam ir tiesības:
5.7.1. saņemt samaksu saskaņā ar Līguma nosacījumiem;
5.7.2. pirms Būvdarbu uzsākšanas saņemt Pasūtītāja rīcībā esošo informāciju, kas nepieciešama Būvdarbu izpildei;
5.7.3. netraucēti piekļūt Objektam Būvdarbu izpildei.

6. Pasūtītāja pienākumi un tiesības

6.1.	Pasūtītājs apņemas:
6.1.1.	5 (piecu) darbdienu laikā piešķirt Būvdarbu veicējam piekļuves tiesības BIS lietai;
6.1.2.	nekavējoties rakstiski paziņot Būvdarbu veicējam par visiem no Pasūtītāja neatkarīgiem apstākļiem, kas Būvdarbu veicējam varētu traucēt Līguma izpildi;
6.1.3.	nodrošināt Būvdarbu veicējam netraucētu piekļūšanu Objektam Būvdarbu izpildei;
6.1.4.	pirms Būvdarbu uzsākšanas nodrošināt Būvdarbu veicēju ar informāciju, kas nepieciešama Būvdarbu izpildei;
6.1.5.	pieņemt lēmumu atļaut vai atteikt Līguma izpildē iesaistītā Būvdarbu veicēja personāla un/vai apakšuzņēmēju nomaiņu vai jaunu apakšuzņēmēju piesaistīšanu Līguma izpildē 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem;
6.1.6.	pieņemt Būvdarbu veicēja savlaicīgi un kvalitatīvi izpildītos Būvdarbus, ja Būvdarbi atbilst būvprojektam, Latvijas būvnormatīviem un citiem būvniecību reglamentējošiem normatīviem aktiem un Līguma nosacījumiem;
6.1.7.	veikt samaksu saskaņā ar Līguma nosacījumiem.
6.2.	Pasūtītājam ir tiesības:
6.2.1.	veikt Būvdarbu uzraudzību, pieaicinot atbilstoši kvalificētu un sertificētu būvuzraugu;
6.2.2.	Būvdarbu izpildes laikā pēc saviem ieskatiem uzraudzīt Būvdarbu izpildi un pārbaudīt Būvdarbu kvalitāti, lai pārliecinātos par Būvdarbu atbilstību Līguma nosacījumiem;
6.2.3.	pieprasīt no Būvdarbu veicēja Līgumā noteikto saistību izpildi;
6.2.4.	pieprasīt no Būvdarbu veicēja rakstveida paskaidrojumus jautājumos, kas saistīti ar Līguma izpildi;
6.2.5.	pieprasīt Būvdarbu veicēju par saviem līdzekļiem novērst nekvalitatīvi veiktu Būvdarbu izpildi, ja Būvdarbi neatbilst būvprojektam, Latvijas būvnormatīviem un citiem būvniecību reglamentējošiem normatīviem aktiem un Līguma nosacījumiem, nepārceļot Būvdarbu izpildes termiņu;
6.2.6.	strīdu gadījumā jebkurā Būvdarbu posmā uzticēt paveikto Būvdarbu apjomu un tā kvalitātes pārbaudi kompetentām trešajām personām (institūcijām);
6.2.7.	nepiekrist personāla un/vai apakšuzņēmēju nomaiņai, ja Būvdarbu veicēja piedāvātais personāls un/vai apakšuzņēmējs neatbilst tām Iepirkuma procedūras dokumentos noteiktajām prasībām, kas attiecas uz Būvdarbu veicēja personālu vai apakšuzņēmējiem, kā arī piedāvātais apakšuzņēmējs atbilst Publisko iepirkumu likuma 42. panta pirmajā daļā minētajiem kandidātu un pretendentu izslēgšanas nosacījumiem.

7. Pušu atbildība un strīdu risināšanas kārtība

7.1.	Būvdarbu veicējs ir materiāli atbildīgs par:
7.1.1. Būvdarbu izpildes laikā izmantoto darba rīku, instrumentu, mehānismu, tehnikas, transporta un materiālu kvalitāti un darbaspēka (personāla) kvalifikāciju;
7.1.2. izpildīto Būvdarbu apjomu, kvalitāti un termiņiem saskaņā ar Līguma nosacījumiem;
7.1.3. Līgumā noteikto saistību pārkāpšanu, kā arī par Būvdarbu veicēja vainas dēļ Pasūtītājam un trešajām personām nodarītajiem tiešajiem zaudējumiem, saskaņā ar spēkā esošajiem normatīvajiem aktiem.
7.2.	Pasūtītājs var aprēķināt līgumsodu, ja:
7.2.1.	Būvdarbu veicēja vainas dēļ tiek kavēts Būvdarbu uzsākšanas termiņš ilgāk par 1 (vienu) mēnesi – 0,5% (nulle komats piecu procentu) apmērā no Būvdarbu līgumcenas par katru nokavējuma dienu;
7.2.2.	Būvdarbu veicējs neizpilda atskaites mēneša Būvdarbus vairāk par 50% (piecdesmit procentiem) nekā ir paredzēts Būvdarbu izpildes grafikā – 0,5% (nulle komats piecu procentu) apmērā no Būvdarbu līgumcenas par katru nokavējuma dienu;
7.2.3.	Būvdarbu veicēja vainas dēļ tiek kavēts Būvdarbu izpildes termiņš – 0,5% (nulle komats piecu procentu) apmērā no termiņā neizpildīto Būvdarbu summas par katru nokavējuma dienu;
7.2.4.	Būvdarbu veicēja vainas dēļ tiek kavēts Garantijas darbu uzsākšanas termiņš – 0,5% (nulle komats piecu procentu) apmērā no Būvdarbu līgumcenas par katru nokavējuma dienu;
7.2.5.	Būvdarbu veicēja vainas dēļ tiek kavēts Garantijas darbu izpildes termiņš – 0,5% (nulle komats piecu procentu) apmērā no Būvdarbu līgumcenas par katru nokavējuma dienu;
7.2.6.	Būvdarbu veicējs Līguma 2.8. punktā noteiktajā termiņā neizpilda prasību par Nodrošinājuma atjaunošanu – 0,5% (nulle komats piecu procentu) apmērā no Būvdarbu līgumcenas par katru nokavējuma dienu;
7.2.7.	Būvdarbu veicēja vainas dēļ tiek pārkāpti un/vai neievēroti pārējie Līguma nosacījumi – 0,5% (nulle komats piecu procentu) apmērā no Būvdarbu līgumcenas par katru konstatētu gadījumu;
7.2.8.	Būvdarbu veicējs (tā iesaistītais apakšuzņēmējs) neievēro noteikumus par Līguma izpildē iesaistītā personāla un/vai apakšuzņēmēja nomaiņu, kā arī jauna apakšuzņēmēja piesaistīšanu Līguma izpildē – 0,5% (nulle komats piecu procentu) apmērā no Būvdarbu līgumcenas par katru konstatētu gadījumu.
7.3.	Par vienpusēju atkāpšanos no Līguma (Līguma izbeigšanu), kas nav saistīta ar Līguma 7.9. vai 8.17. punktā norādītajiem apstākļiem, Būvdarbu veicējs maksā Pasūtītājam līgumsodu 10% (desmit procentu) apmērā no Būvdarbu līgumcenas.
7.4.	Ja kāda no Pusēm ir nokavējusi Līgumā noteiktā maksājuma samaksas termiņu, otrai Pusei ir tiesības piemērot līgumsodu 0,5% (nulle komats piecu procentu) apmērā no termiņā nesamaksātās summas par katru nokavējuma dienu.
7.5.	Līgumsodu kopējā vērtība, neskaitot līgumsodu par saistību neizpildīšanu noteiktajā termiņā, ja tāds ir paredzēts, nedrīkst pārsniegt 10% (desmit procentus) no Būvdarbu līgumcenas.
7.6.	Ja uzraugošā iestāde konstatē, ka izpildīto Būvdarbu kvalitāte attiecībā pret ieguldīto finansējumu ir neatbilstoša (norādot par to lēmumā par izmaksu attiecināmību), Būvdarbu veicējs Pasūtītājam iesniedz Būvdarba (tāmes pozīcijas) kalkulāciju un aprakstu atbilstoši noteikumu par Latvijas būvnormatīvu LBN 501-17 “Būvizmaksu noteikšanas kārtība” prasībām. Ja uzraugošā iestāde pēc skaidrojuma iesniegšanas pieņem lēmumu par daļēju vai pilnību izmaksu neattiecināmību, Būvdarbu veicējs sedz Pasūtītājam radušos zaudējumus, tas ir uzraugošajai iestādei atmaksājamo summu, kas noteikta lēmumā.
7.7.	Līgumsoda samaksa neatbrīvo Puses no saistību pilnīgas izpildes.
7.8.	Puses ir atbildīgas par Līgumā noteikto saistību pārkāpšanu un/vai neievērošanu, kā arī par otrai Pusei savas vainas dēļ nodarītajiem tiešajiem zaudējumiem, saskaņā ar spēkā esošajiem normatīvajiem aktiem.
7.9.	Puses tiek atbrīvotas no atbildības par Līgumā noteikto saistību nepildīšanu nepārvaramas varas (Force majeure) apstākļu dēļ, kurus attiecīgā Puse (vai abas Puses) nevarēja ne paredzēt, ne novērst, ne ietekmēt, ne pārvarēt, ne izvairīties no tiem, un par kuru rašanos Puses nav atbildīgas (piemēram, dabas stihijas (plūdi, vētra), kara darbība, blokāde, epidēmija, civiliedzīvotāju nemieri, streiki, sakaru un kredītiestāžu darbība un citi no Pusēm pilnīgi neatkarīgi radušies ārkārtēji apstākļi, kas Līgumā noteikto saistību izpildi padara par neiespējamu).
7.10.	Katra no Pusēm, kuru Līguma ietvaros ietekmē nepārvaramas varas apstākļi, nekavējoties par to informē otru Pusi. Šādam paziņojumam, ja tas ir iespējams, tiek pievienots kompetento iestāžu izsniegts apliecinājums, kas satur minēto apstākļu apstiprinājumu un raksturojumu.
7.11.	Ja kāda no Pusēm, kuras rīcību ietekmē nepārvaramas varas apstākļi, 5 (piecu) darbdienu laikā bez objektīva iemesla neinformē otru Pusi par nepārvaramas varas apstākļu iestāšanos, attiecīgā Puse netiek atbrīvota no Līgumā noteikto saistību izpildes.
7.12.	Ja nepārvaramas varas apstākļi turpinās ilgāk nekā 30 (trīsdesmit) kalendāra dienas, Puses kopīgi, bet ne ilgāk kā 30 (trīsdesmit) kalendāra dienu laikā, risina jautājumu par Līguma turpmāko izpildi vai izbeigšanu. Līguma izbeigšanas gadījumā, ja Līguma izbeigšanas pamats ir nepārvaramas varas apstākļi, nevienai no Pusēm nav tiesību prasīt zaudējumu atlīdzību.
7.13.	Visas nesaskaņas, domstarpības vai strīdus, kas radušies Līguma izpildes laikā, Puses cenšas atrisināt sarunu ceļā. Ja vienošanās netiek panākta, strīdi tiek risināti Latvijas Republikas vispārējās jurisdikcijas tiesā Latvijas Republikas normatīvajos aktos noteiktajā kārtībā.

 8. Līguma spēkā stāšanās, tā grozīšanas un izbeigšanas kārtība

8.1.	Līgums stājas spēkā ar brīdi, kad to parakstījušas Puses, un ir spēkā līdz Līgumā noteikto Pušu saistību pilnīgai izpildei vai Līguma izbeigšanai Līgumā noteiktajā kārtībā. Puses Līgumu paraksta ar drošu elektronisko parakstu, kas satur laika zīmogu. Līguma abpusējās parakstīšanas datums un spēkā stāšanās datums ir pēdējā parakstītāja pievienotā droša elektroniskā paraksta un tā laika zīmoga datums.
8.2.	Jebkādi grozījumi un papildinājumi Līgumā tiek izdarīti Pusēm par to iepriekš vienojoties, pamatojoties uz Latvijas Republikā spēkā esošajiem normatīvajiem aktiem un Līgumu. Grozījumi un papildinājumi tiek noformēti rakstiski un kļūst par Līguma neatņemamu sastāvdaļu. Līguma grozījumiem jābūt pamatotiem, kā arī objektīvi nepieciešamiem, lai izpildītu Līgumu. 
8.3. Ja Būvdarbu apturēšanas iemesls ir Būvdarbu veicēja Līguma saistību nepildīšana vai nepienācīga pildīšana, vai rupja nolaidība, Būvdarbu veicējam nav tiesību saņemt ne termiņu pagarinājumu, ne Būvdarbu līgumcenas palielinājumu, kas saistīts ar šādu Būvdarbu apturēšanu.
8.4. Būvdarbu veicējs nav tiesīgs veikt patvaļīgas (nesaskaņotus) Būvdarbu vai to apjomu izmaiņas.
8.5.	Pasūtītājam Būvdarbu veikšanas laikā ir tiesības veikt Līguma grozījumus saskaņā ar Publisko iepirkumu likuma 61. pantu, nemainot Līguma vispārējo raksturu, veidu un mērķi, un, ja grozījumi atbilst vienam no šādiem gadījumiem:
8.5.1.	grozījumi ir nebūtiski;
8.5.2.	grozījumi ir būtiski un tiek izdarīti Publisko iepirkumu likuma 61. panta trešajā daļā minētajos gadījumos;
8.5.3.	grozījumi tiek izdarīti Publisko iepirkumu likuma 61. panta piektajā daļā minētajā gadījumā neatkarīgi no tā, vai tie ir būtiski vai nebūtiski.
8.6.  Pasūtītājs, atbilstoši Publisko iepirkumu likuma 61. panta piektajai daļai, atkarībā no Būvdarbu nepieciešamības, pieejamā finansējuma apjoma vai citiem objektīviem apstākļiem var izmainīt plānoto Būvdarbu apjomu, samazinot vai palielinot Būvdarbu daudzumu un izmaksu sarakstā iekļauto Būvdarbu apjomus, ar nosacījumu, ka minēto izmaiņu grozījumu vērtību summa nesasniedz 15% (piecpadsmit procentus) no Būvdarbu līgumcenas. Par Būvdarbu daudzumu izmaiņām Pasūtītājs savlaicīgi informē Būvdarbu veicēju un Būvdarbu veicējam šis paziņojums ir saistošs.
8.7. 	Saskaņā ar Publisko iepirkumu likuma 61. panta ceturto daļu Būvdarbu līgumcenas pieaugums, ko nosaka kā visu secīgi veikto grozījumu naudas vērtības summu, nevar pārsniegt 50% (piecdesmit procentus) no sākotnējās Būvdarbu līgumcenas attiecībā uz katru gadījumu, kas minēts Publisko iepirkumu likuma 61. panta trešās daļas 2. un 3. punktā.
8.8. 	Līgumu, tajā skaitā plānoto Būvdarbu apjomu, palielinot vai samazinot Būvdarbu līgumcenu, Puses var grozīt saskaņā ar Publisko iepirkumu likuma 61. pantā ietvertajiem nosacījumiem, pamatojoties un Pušu saskaņoto Būvdarbu izmaiņu aktu, ar mērķi pabeigt Būvdarbus projektā paredzētos termiņos, šādos gadījumos: 
8.8.1.	būvprojektā tiek atklātas neprecizitātes vai tiek konstatēts, ka būvprojekta īstenošanai ir nepieciešamas Būvdarbu apjomu izmaiņas:
8.8.2.	Būvdarbu tāmē finansējuma uzraugošā iestāde vai Pasūtītājs konstatē neatbilstības Iepirkuma nolikumam un nepieciešams veikt labojumus Būvdarbu tāmē;
8.8.3.	būvprojekta īstenošanai tehnoloģiski nepieciešami darbi, kas nav iekļauti Būvdarbu apjomos;
8.8.4.	klimatisko apstākļu dēļ vai dabas katastrofu rezultātā ir nodarīti bojājumi Objektam, kā rezultātā nav iespējams veikt Būvdarbus un/vai nepieciešams iekļaut papildu darbus bojājumu novēršanai;
8.8.5.	iepriekš plānoto materiālu un tehnoloģisko risinājumu aizstāšana ar jauniem, ekvivalentiem materiāliem un tehnoloģiskiem risinājumiem, tādejādi nodrošinot kvalitatīvāku Būvdarbu rezultātu.
8.9. 	Būvdarbu izpildes termiņu Pusēm vienojoties Pasūtītājs var grozīt, nosakot Būvdarbu pabeigšanu proporcionāli darbu apjomam, bet ne ilgāk kā finansējuma uzraugošā iestāde paredzējusi finansējuma projekta nosacījumos, šādos gadījumos:
8.9.1.	ja Līgums tiek grozīts saskaņā ar Līguma 8.6. un 8.8. punkta nosacījumiem;
8.9.2.	ja pēc Līguma noslēgšanas radušies no Būvdarbu veicēja neatkarīgi, objektīvi apstākļi, kuru dēļ ir traucēta saistību izpilde, un Būvdarbu veicējs ir nekavējoties rakstiski informējis Pasūtītāju par šādu apstākļu iestāšanos (šādiem neatkarīgiem apstākļiem, kas tieši kavē saistību izpildi, ir jābūt pamatotiem un pierādāmiem) – atbilstoši šo apstākļu pastāvēšanas laikam;
8.9.3.	ja Līguma noslēgšana un Būvdarbu uzsākšana ir aizkavējusies no Būvdarbu veicēja neatkarīgu iemeslu dēļ un Būvdarbu uzsākšanas laiks ir vēlāks, kā rezultātā Būvdarbu izpildi vairs nevar paveikt Līgumā noteiktā Būvdarbu izpildes termiņā, tādēļ jāveic grozījumi Būvdarbu izpildes grafikā, jo Būvdarbi nav veicami tehniskajos noteikumos noteiktajā Būvdarbu aizlieguma periodā vai nepiemērotu klimatisko (meteoroloģisko) apstākļu dēļ Būvdarbi tehniski nav paveicami konkrētajā laikā un nepieciešams tehnoloģiskais pārtraukums;
8.9.4. ir pamatota nepieciešamība noteikt tehnoloģisko pārtraukumu. Tehnoloģiskais pārtraukums – Pasūtītāja apstiprināts visu būvprojektā paredzēto Būvdarbu pārtraukums (Būvdarbu veicējs neatrodas Objektā un neveic Būvdarbus) Būvdarbu veikšanai nepiemērotu klimatisko (meteoroloģisko) apstākļu dēļ. Par Būvdarbu veikšanai nepiemērotiem klimatiskiem (meteoroloģiskiem) apstākļiem uzskatāmi no ilggadējiem statistiski vidējiem būtiski atšķirīgi nelabvēlīgi klimatiskie (meteoroloģiskie) apstākļi un šo faktu apstiprina Valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs” izsniegta izziņa. Tehnoloģisko pārtraukumu atkarībā no situācijas noformē ar vienošanos un/vai aktu un ierakstu būvdarbu žurnālā;
8.9.5. Līguma noslēgšana aizkavējas par 1 (vienu) vai vairākiem mēnešiem, jo Būvdarbu veicēja piedāvātā summa Iepirkumā pārsniedz projektā apstiprinātās izmaksas un jāsaņem atļauja no finansējuma uzraugošās institūcijas;
8.9.6. Būvdarbu izpilde nav iespējama tehnoloģiskā pārtraukuma, procesa īpatnību vai kādu citu objektīvu ar Būvdarbu izpildes procesu (piemēram, izmaiņu būvprojektā saskaņošana u.tml.) saistītu iemeslu dēļ;
8.9.7. ja trešo personu, tajā skaitā zemes gabalu īpašnieku, tiesiskās intereses, darbība vai bezdarbība aizkavē Būvdarbu uzsākšanu vai veikšanu.
8.10.	Ja Būvdarbu izpildes laikā rodas apstākļi, kas ierobežo Līgumā noteikto saistību izpildi, ieinteresētā Puse iesniedz priekšlikumus otrai Pusei par Līguma grozījumiem un Puses vienojas par tālāko Līguma izpildi un norēķinu kārtību.
8.11.	Pasūtītājam ir tiesības nekavējoties vienpusēji atkāpties no Līguma (izbeigt Līgumu) gadījumos, ja:
8.11.1. pret Būvdarbu veicēju tikušas vērstas darbības, kas saistītas ar aresta uzlikšanu mantai vai norēķinu kontiem, ietverot maksājumu apturēšanu, un kas var novest Būvdarbu veicēju līdz maksātnespējai/bankrotam;
8.11.2. Būvdarbu veicēja darbībā konstatēta ierobežota maksātspēja un pastāv tiesiskās aizsardzības procesa lietas ierosināšanas priekšnosacījumi vai maksātnespējas procesa pazīmes;
8.11.3. ir pasludināts tiesas spriedums par Būvdarbu veicēja tiesiskās aizsardzības procesa vai maksātnespējas procesa lietas ierosināšanu vai Būvdarbu veicēja atzīšanu par maksātnespējīgu;
8.11.4. Līguma izpildi ietekmē vai Līgumu nav iespējams izpildīt tādēļ, ka Būvdarbu veicējam, tā valdes vai padomes loceklim, patiesajam labuma guvējam, pārstāvēttiesīgai personai vai prokūristam, vai personai, kas ir pilnvarota pārstāvēt Būvdarbu veicēju darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesajam labuma guvējam, pārstāvēttiesīgai personai vai prokūristam, ja Būvdarbu veicējs ir personālsabiedrība, ir noteiktas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
8.11.5. Būvdarbi netiek veikti atbilstošā kvalitātē un/vai apjomā, un/vai Būvdarbu veicējs nav ievērojis Būvdarbu izpildes noteikumus;
8.11.6. Būvdarbu veicēja vainas dēļ tiek kavēts Būvdarbu uzsākšanas termiņš ilgāk par 1 (vienu) mēnesi;
8.11.7. Būvdarbu veicēja vainas dēļ tiek kavēts Būvdarbu izpildes termiņš ilgāk par 20 (divdesmit) kalendāra dienām;
8.11.8. Būvdarbu veicējs 10 (desmit) kalendāra dienu laikā pēc Pasūtītāja rakstiska brīdinājuma saņemšanas turpina pārkāpt (neievērot) Līguma nosacījumus;
8.11.9. Būvdarbu veicējs nav nomainījis personālu un/vai apakšuzņēmēju 10 (desmit) darbdienu laikā no brīža, kad Pasūtītājs ir konstatējis, ka Būvdarbu veicēja nomaiņai piedāvātais personāls un/vai apakšuzņēmējs neatbilst Iepirkuma procedūras dokumentos un Publisko iepirkumu likumā noteiktajām prasībām;
8.11.10. Būvdarbu veicējs ar tādu kompetentās institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros Būvdarbu veicēju ir atbrīvojusi no naudas soda vai samazinājusi naudas sodu;
8.11.11.	 Būvdarbu veicējs ir pārkāpis Līguma 5.2. un/vai 5.3. punkta nosacījumus;
8.11.12.	 ja Līguma 5.1.2. apakšpunktā noteiktajā kārtībā un termiņā būvspeciālistam atkārtoti netiek izsniegta atļauja pakalpojuma sniegšanai Līguma izpildes nodrošināšanai;
8.11.13.	 Pasūtītājam nav pietiekami finanšu līdzekļi Līguma izpildei saistībā ar apstākļiem, kurus Pasūtītājs nevarēja paredzēt pirms Līguma noslēgšanas;
8.11.14.	 ja būvuzraugs konstatē nekvalitatīvu Būvdarbu izpildi, kas būtiski ietekmē Objekta ekspluatāciju, drošību u.c., un pārkāpumu nav izdevies novērst 10 (desmit) darbdienu laikā pēc rakstiska būvuzrauga vai Pasūtītāja brīdinājuma saņemšanas, vai citā būvuzrauga vai Pasūtītāja noteiktajā termiņā, ja trūkumu novēršanai ir nepieciešams garāks laiks, izņemot gadījumu, ja prasītais termiņš pārsniegs finansējuma devēja projekta īstenošanas termiņu;
8.11.15. ja konstatē, ka Būvdarbu veicējs pametis Būvdarbus vai Objektu vai jebkurā citā veidā skaidri izrāda savu nodomu pārtraukt ar Līgumu noteikto saistību izpildi.
8.12.	Pasūtītājam, piemērojot Līguma 8.11. punktu un atkāpjoties no Līguma, neiestājas juridiskā atbildība, tajā skaitā civiltiesiskā atbildība, kā arī Pasūtītājam nav pienākums atlīdzināt Būvdarbu veicējam radušos zaudējumus. 
8.13.	Ja Līgums tiek izbeigts saskaņā ar Līguma 8.11. punkta nosacījumiem, Pasūtītājam ir pienākums rakstiski paziņot Būvdarbu veicējam par atkāpšanās no Līguma iemesliem.
8.14.	Ja Līgums tiek izbeigts saskaņā ar Līguma 8.11. punkta nosacījumiem, Pasūtītājs ir tiesīgs neveikt norēķinu par Būvdarbiem, kas nav apstiprināti ar Aktu. Šajā punktā minētais neierobežo Pasūtītāja tiesības pieprasīt no Būvdarbu veicēja tiešo zaudējumu atlīdzību, kā arī aprēķināt līgumsodu saskaņā ar Līguma 7. sadaļas nosacījumiem, izņemot Līguma 8.11.13. apakšpunktā minēto gadījumu.
8.15.	Puses sastāda atsevišķu aktu par faktiski izpildīto Būvdarbu apjomu un to vērtību. Pasūtītājs pieņem Būvdarbus tādā apjomā, kādā tie ir veikti, ja tie atbilst Līgumam un ir turpmāk izmantojami. Ja veiktie Būvdarbi nav izmantojami turpmākajā būvniecības procesā, kas norādīts Pušu sastādītajā aktā par faktiski izpildīto Būvdarbu apjomu, tad Būvdarbu veicējs par saviem līdzekļiem atjauno Objektu līdz tādam stāvoklim, ka katrs nākošais būvdarbu turpinātājs netraucēti var turpināt nepabeigtos Būvdarbus, nebojājot Objektu un neieguldot būvdarbos papildu un iepriekš neparedzētus izdevumus.
8.16.	Ja Pasūtītājs izmanto tiesības vienpusēji atkāpties no Līguma, Būvdarbu veicējs nekavējoties vai arī noteiktajā datumā pārtrauc Būvdarbus, veic visus pasākumus, lai Objekts un Būvdarbi tiktu atstāti nebojātā, drošā stāvoklī un, atbilstoši normatīvo aktu prasībām, sakopj būvlaukumu un nodod Pasūtītājam uz Būvdarbiem attiecināmo dokumentāciju, nodrošina, lai Būvdarbu veicēja personāls un apakšuzņēmēji atstātu Objektu, kā arī veic citas darbības, par kurām Puses ir vienojušās. 
8.17.	Būvdarbu veicējam ir tiesības vienpusēji atkāpties no Līguma (izbeigt Līgumu), rakstiski paziņojot par to Pasūtītājam 5 (piecas) kalendāra dienas iepriekš, ja Pasūtītājs nepamatoti kavē Līgumā noteiktā maksājuma samaksas termiņu ilgāk kā 30 (trīsdesmit) kalendāra dienas, ir saņēmis rakstisku brīdinājumu no Būvdarbu veicēja un brīdinājumā noteiktā termiņā, kas nevar būt īsāks kā 5 (piecas) darbdienas, nav novērsis pārkāpumu.

9. Fizisko personu datu aizsardzība

9.1.	Līguma izpildes gaitā attiecībā uz personas datu apstrādi Puses vai attiecīgā Puse ievēro šādus noteikumus:
9.1.1.	no otras Puses iegūtie fizisko personu dati tiek apstrādāti tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu datu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46EK (Vispārīgā datu aizsardzības regula) prasības;
9.1.2.	par personas datu apstrādes tiesisko pamatu, personas datu pareizību un datu subjekta informēšanas pienākumiem atbild tā Puse, kas nodod otrai Pusei personas datus. Puse nodot otrai Pusei tikai tos personas datus, kas ir nepieciešami Līguma izpildei, vai to nodošana ir paredzēta normatīvajos aktos;
9.1.3.	Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti paredz šādu nodošanu. Pasūtītājs var nodot no Būvdarbu veicēja saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un Līguma izpildes nodrošināšanai;
[bookmark: _Hlk93946453]9.1.4.	Būvdarbu veicējs ir informēts, ka Pasūtītājam pastāv juridisks pienākums publicēt Līgumu un tā grozījumus atbilstoši Publisko iepirkumu likumam. Noslēdzot Līgumu, Būvdarbu veicējs par šādu Pasūtītāja paredzēto pienākumu informē tos datu subjektus, kuru datus pirms Līguma slēgšanas saskaņā ar Līgumu ir nodevis Pasūtītājam;
9.1.5.	ja attiecīgās personas datu apstrādes raksturs pieprasa personas datu aktualizāciju un personas dati nav aktuāli, nav pareizi, ir jālabo vai jādzēš, katra Puse informē otru Pusi par šādām izmaiņām personas datos, kas pirms tam nodoti otrai Pusei. Ja Puse nav informējusi par personas datu izmaiņām, uzskatāms, ka sākotnēji iesniegtie personas dati ir pareizi vai arī pastāv tiesisks pamats iesniegto personas datu apstrādei;
9.1.6.	Puses apņemas nodrošināt saņemto personas datu apstrādes konfidencialitāti un personas datu izmantošanu tikai Līgumā paredzētajiem mērķiem, kā arī neglabāt no otras Puses saņemtos fizisko personu datus ilgāk, kā tas ir nepieciešams to iegūšanas mērķa sasniegšanai un dokumentu pārvaldības noteikumu izpildīšanai;
9.1.7.	Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Līguma izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti, vai kā citādi apstrādāti tādā veidā, kas ir pretējs Līguma darbības laikā spēkā esošajiem tiesību aktiem personas datu aizsardzības jomā.

10. Sankciju klauzula

[bookmark: _Hlk72931573]10.1.	Puses, parakstot Līgumu, apņemas ievērot atklātas, godīgas, caurspīdīgas un atbildīgas komercdarbības principus, neveikt nekāda veida darbības, kas var novest pie starptautisko vai nacionālo sankciju vai būtisku finanšu tirgus interešu ietekmējošu Eiropas Savienības vai Ziemeļatlantijas līguma organizācijas dalībvalstu sankciju noteikšanas attiecībā uz Pusēm, to valdes un padomes locekļiem, patiesajiem labuma guvējiem, pārstāvēttiesīgām personām vai prokūristiem, vai personām, kas ir pilnvarotas pārstāvēt Puses to darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Būvdarbu veicējs ir personālsabiedrība, kā arī veikt preventīvus pasākumus, lai no savas puses nepieļautu iepriekš norādīto sankciju pārkāpumus, kā arī tīšus vai netīšus to apiešanas gadījumus.
[bookmark: _Hlk72931607]10.2.	Puses apliecina, ka Līguma noslēgšanas brīdī tām, tajā skaitā to valdes vai padomes locekļiem, patiesajiem labuma guvējiem, pārstāvēttiesīgām personām vai prokūristiem, vai personām, kas ir pilnvarotas pārstāvēt Puses darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesajam labuma guvējam, pārstāvēttiesīgai personai vai prokūristam, ja Būvdarbu veicējs ir personālsabiedrība, nav piemērotas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kas var ietekmēt Līguma izpildi. Ja kādas no iepriekšminētajām sankcijām Līguma izpildes laikā kādai no Pusēm tiks piemērotas, attiecīgās Puses pienākums ir par to rakstiski informēt otru Pusi ne vēlāk kā nākamajā darbdienā pēc tam, kad attiecīgajai Pusei par to kļuvis zināms.
[bookmark: _Hlk72931621]10.3.	Pasūtītājam ir tiesības, neatlīdzinot tādejādi radušos jebkādus zaudējumus, izdevumus un neveicot nekādu kompensāciju izmaksu, nekavējoties vienpusēji atkāpties no Līguma (izbeigt Līgumu), rakstiski par to paziņojot Būvdarbu veicējam, ja Līguma izpildi ietekmē vai Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
[bookmark: _Hlk72931637]10.4.	Būvdarbu veicējs, parakstot Līgumu, apliecina, ka nesadarbojās un Līguma izpildē netiks piesaistītas tādas personas, tajā skaitā juridisku personu gadījumā – to valdes vai padomes locekļi, patiesā labuma guvēji, pārstāvēttiesīgās personas vai prokūristi, vai personas, kas ir pilnvarotas pārstāvēt to darbībās, kas saistītas ar filiāli, vai personālsabiedrības biedri, to valdes vai padomes locekļi, patiesie labuma guvēji, pārstāvēttiesīgās personas vai prokūristi, ja Būvdarbu veicējs ir personālsabiedrība, kam piemērotas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kas var ietekmēt Līguma izpildi.

11. Citi nosacījumi

11.1.	Visiem paziņojumiem, ko Puses sūta viena otrai saskaņā ar Līgumu, ir jābūt rakstiskiem. Paziņojumiem ir jābūt nodotiem personīgi vai nosūtītiem ierakstītā vēstulē, vai pa e-pastu, un tad tiem ir jābūt elektroniski parakstītiem (atbilstoši normatīvajiem aktiem par elektronisko dokumentu sagatavošanu). Paziņojums tiek uzskatīts par saņemtu dienā, kad paziņojums nodots personīgi un adresāts parakstījies par korespondences saņemšanu, vai, ja paziņojums nosūtīts kā ierakstīts pasta sūtījums, tas jāuzskata par saņemtu 7. (septītajā) kalendāra dienā pēc tā nodošanas pastā, vai ātrāk, ja ir saņemts attiecīgs pasta iestādes paziņojums par korespondences izsniegšanu adresātam. Dokuments, kas sūtīts pa e-pastu, uzskatāms par saņemtu 2. (otrajā) darbdienā pēc tā nosūtīšanas.
11.2.	Nevienai no Pusēm nav tiesības no Līguma izrietošās saistības un tiesības pilnā apjomā vai daļēji nodot trešajām personām bez otras Puses rakstiskas piekrišanas. Nododot no Līguma izrietošās saistības trešajām personām, Puse ir pilnībā atbildīga otrai Pusei par Līgumā paredzēto saistību pienācīgu un pilnīgu izpildi.
11.3.	Līgumā neregulētajām tiesiskajām attiecībām piemērojami spēkā esošie normatīvie akti.
11.4.	Puses vienojas, ka jebkura veida informācija, kas Pusēm kļuva zināma saistībā ar Līgumu, ir uzskatāma par konfidenciālu, un tās izplatīšana (publicēšana) ir atļauta tikai ar otras Puses rakstisku piekrišanu.
11.5.	Līguma izpildi vada:
11.5.1.	Pasūtītāja pārstāvis: 
- ____, ar tiesībām Pasūtītāja vārdā pieņemt Būvdarbus, t.sk. parakstīt Aktu un Objekta nodošanas un pieņemšanas aktu, ja Būvdarbi atbilst Līguma nosacījumiem;
- ____;
-	____;
11.5.2.	Būvdarbu veicēja pārstāvis: 
	-	____;
	-	____.
11.6.	Pasūtītāja pārstāvis ir tiesīgs risināt ar Līguma izpildi saistītus jautājumus, t.sk. veikt komunikāciju ar Būvdarbu veicēju, apsekot Būvdarbu veikšanas vietu, uzraudzīt Būvdarbu izpildi un pārbaudīt Būvdarbu kvalitāti, lai pārliecinātos par Būvdarbu atbilstību Līguma nosacījumiem, dot norādījumus Būvdarbu veicējam un pārbaudīt to izpildi.
11.7.	Ja mainās Pušu pārstāvji vai šo personu kontaktinformācija, attiecīgajai Pusei ir pienākums 3 (trīs) darbdienu laikā par to rakstiski paziņot otrai Pusei.
11.8.	Puses, parakstot Līgumu, ar savu parakstu apliecina, ka ir iepazinušās ar Līguma tekstu un piekrīt tā saturam.
11.9.	Līgums sagatavots uz 16 (sešpadsmit) lapām ar 4 (četriem) pielikumiem:
- 1. pielikums “Kopsavilkuma aprēķins par darbu veidiem” un “Lokālā tāme” uz 2 (divām) darblapām;
	- 2. pielikums “Būvdarbu izpildes akts” (paraugs) uz 1 (vienas) lapas;
	- 3. pielikums “Būvdarbu izpildes grafiks” uz 1 (vienas) darblapas;
- 4. pielikums “Objekta nodošanas un pieņemšanas akts” (paraugs) uz 1 (vienas) lapas.
Katrai Pusei ir pieejams abpusēji parakstīts Līgums elektroniskā formā.

12. Pušu rekvizīti 

	       Pasūtītājs:
	             Būvdarbu veicējs:

	Valsts sabiedrība ar ierobežotu atbildību 
“Zemkopības ministrijas nekustamie īpašumi”
 


____________________ M. Muižnieks
	Sabiedrība ar ierobežotu atbildību “LIMBAŽU MELIO”



____________________ K. Hohbergs







LĪGUMS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
LĪGUMA DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS

